

.

**3 ημέρες | Καρναβάλι Κοζάνης – Καστοριά – Τύρναβος (Μπουρανί)**

Πληροφορίες Εκδρομής - Trip Info

ΑΝΑΧΩΡΗΣΗ: 01/03

***ΚΑΡΝΑΒΑΛΙ ΚΟΖΑΝΗΣ – ΤΥΡΝΑΒΟΣ (ΜΠΟΥΡΑΝΙ)***

***01-03/03/2025 – 3 ημέρες***

***Με διανυκτέρευση στην πόλη της Κοζάνης και παρακολούθηση των εκδηλώσεων!***

***ΑΜΠΕΛΑΚΙΑ – ΚΟΖΑΝΗ – ΤΥΡΝΑΒΟΣ – ΝΕΡΑΪΔΑ – ΛΙΜΝΗ ΠΟΛΥΦΥΤΟΥ – ΚΑΣΤΟΡΙΑ***

**Διάρκεια: 3 ημέρες
Αναχώρηση:  01-03/03**

**Πρόγραμμα εκδρομής**

**1η μέρα: ΑΘΗΝΑ - ΑΜΠΕΛΑΚΙΑ – ΚΟΖΑΝΗ**

Αναχώρηση 07:00 πμ από Πειραιά και 07:20πμ από Αθήνα για Λαμία ΕΟ-στάση και στη συνέχεια αφού διασχίσουμε τη κοιλάδα των Τεμπών θα ανηφορίσουμε προς τον παραδοσιακό οικισμό Αμπελάκια χτισμένο στις βορειοδυτικές πλαγιές του όρους Όσσα ο οποίος φημίζεται για τα εντυπωσιακά αρχοντικά του όπως αυτά των Σβαρτς και Ευθυμιάδη, δείγμα αλλοτινής ευμάρειας του χωριού από τη περίοδο των τοπικών συνεταιρισμών. Παραμονή για γεύμα(προαιρετικά) στη γραφική πλατεία του χωριού με τον ιστορικό πλάτανο και εν συνεχεία αναχώρηση για την πόλη της Κοζάνης και τακτοποίηση στο ξενοδοχείο της πόλης. Διανυκτέρευση**.**

**2η μέρα: ΝΕΡΑΪΔΑ - ΛΙΜΝΗ ΠΟΛΥΦΥΤΟΥ - ΚΑΣΤΟΡΙΑ - ΚΟΖΑΝΗ (παρακολούθηση των εκδηλώσεων)**

Μετά το πρωινό θα ξεκινήσουμε με προορισμό βόρεια και αφού διασχίσουμε τις περιοχές Ελασσόνα και Σέρβια θα φτάσουμε στη Νεράιδα Κοζάνης, πάνω από την εντυπωσιακή τεχνητή Λίμνη Πολυφύτου η οποία σχηματίστηκε το 1973 μετά τη κατασκευή του ομώνυμου φράγματος για υδροηλεκτρικούς σκοπούς. Κατόπιν για τη γραφική πόλη της Καστοριάς όπου και χρόνος για βόλτα στην πανέμορφη λίμνη Ορεστιάδα και στα μαγαζιά της πόλης με τα φημισμένα γουναρικά. Αργότερα επιστροφή στην πόλη της Κοζάνης η οποία σήμερα κινείται στους ξέφρενους ρυθμούς της Κοζανίτικης Αποκριάς στην οποία πρωταγωνιστούν οι «φανοι», οι μασκαράδες που περιφέρονται σε όλη την πόλη, οι λαϊκοί οργανοπαίκτες και οι μπάντες στους δρόμους, το κρασί, τα «κιχιά» και τα κεράσματα σε όλους, η έντονη σκωπτική διάθεση και η καθολική συμμετοχή στα δρώμενα και τα χορευτικά, που είναι και τα χαρακτηριστικά των αποκριάτικων ημερών. Ελεύθερος χρόνος στην πόλη και επιστροφή στο ξενοδοχείο. Διανυκτέρευση.

**3η μέρα: ΤΥΡΝΑΒΟΣ - ΑΘΗΝΑ**

Μετά το πρωινό ελεύθερος χρόνος για τελευταία περιήγηση στην πόλη και αργότερα αναχώρηση για τον γραφικό Τύρναβο γνωστό για το καλό τσίπουρο αλλά και για το φημισμένο έθιμο Μπουρανί, μια μοναδική γιορτή με ρίζες στην αρχαιότητα στην οποία δεσπόζουν τα φαλλικά σύμβολα αφιερωμένα στη γονιμότητα της γης αναμεμειγμένα με μια διονυσιακή σάτιρα την οποία διατηρούν ζωντανή κάθε χρόνο οι σημερινοί κάτοικοι μαζί με τους πολυάριθμους επισκέπτες απ’ όλη την Ελλάδα. Παραμονή για γεύμα(προαιρετικά) και εν συνεχεία παίρνουμε το δρόμο της επιστροφής για Λαμία (ΕΟ) στάση και ύστερα για Αθήνα/Πειραιά.

**Τιμή κατ’ άτομο**

**Τιμή:**

195,00 € κατ’ άτομο στο δίκλινο δωμάτιο

165,00 € κατ’ άτομο στο τρίκλινο δωμάτιο (με βοηθητικό κρεβάτι)

235,00 € μονόκλινο

**ΠΕΡΙΛΑΜΒΑΝΟΝΤΑΙ :**

* Μετάβαση και επιστροφή με πολυτελές πούλμαν
* 2 διανυκτερεύσεις στο ξενοδοχείο Έλενα 3\* στην πόλη της Κοζάνης
* 2 πρωινά μπουφέ
* τέλος ανθεκτικότητας στην κλιματική κρίση (άρθρο 30 – v.5073/23) ο οποίος ανέρχεται σε 1,50€ ανά διανυκτέρευση
* αρχηγός/συνοδός
* Ασφάλεια αστικής ευθύνης
* ΦΠΑ.

**ΔΕΝ ΠΕΡΙΛΑΜΒΑΝΟΝΤΑΙ:**

* Ποτά κατά τη διάρκεια των γευμάτων
* Είσοδοι σε αρχαιολογικούς και μουσειακούς χώρους
* Ό,τι δεν αναγράφεται στα περιλαμβανόμενα ή αναφέρεται ως προαιρετικό